Harafturat starvast 5 sjúkrarøktarfrøðingar og 1 læknaskrivari í viðtaluni. Harumframt eru útbúgvingarlæknar knýttir at viðtaluni í styttri og longri tíðarskeið. Felagsviðtala Arbeiðið í læknaviðtaluni í Miðlon er lagt til rættis soleiðis, at tú, eins og áður, hevur tín egna lækna. Viðtalustarvsfólkið arbeiðir fyri allar læknarnar. Læknarnir arbeiða í felag um bráfeingis viðtalurnar. Tað vil siga, at um tú hevur bráfeingis tørv á læknahjálp, er møgulleiki fyri, at tú fær tíð hjá øðrum lækna enn tínum egna. Fyri at tú skal fáa eina betri og meira samanhangandi viðgerð, verður tað, so vítt gjørligt, læknin tú hevur sæð til fyrstu bráðfengis viðtaluna, sum fylgir viðgerðini upp. Sjúkrarøktarfrøðingarnir taka sær sjálvstøðugt av nøkrum viðtalum-eisini summum bráfeingis viðtalum. Til ber tí eisini at fáa tíð hjá teimum. Journalskipanin í Miðlon er felags. Bíðirúmið Flestu dagar eru minst 4 læknar til arbeiðis í Miðlon og minst ein sjúkrarøktarfrøðingur, ið hevur viðtalur. Tá ið útbúgvingarlæknar eru knýttir at viðtaluni, hava tey eisini egnar viðtalur. Hendan arbeiðsgongdin ger, at tað kunna sita nógv fólk í bíðirúminum í senn og ikki er altíð, at tey sum bíða, verða rópt inn í somu raðfylgju, sum tey eru komin. Av tí at tað koma nógv fólk út og inn ígjøgnum móttøkuna, er ikki møguligt hjá móttøkustarvsfólkinum at halda skil á, hvør er komin. Tí er umráðandi, at tú sigur frá í móttøkuni, tá ið tú kemur. Telefonviðtalur Læknarnir í Miðlon byrja at hava viðtalur kl. 8 og hava tey tí ikki planlagda telefontíð. Sjúkrarøktarfrøðingar svara telefonunum gerandisdagar 8-12 og læknaskrivari 13-15. Tá er møguleiki at biða um viðtalutíð, endurnýggja reseptheilivág, fáa svar uppá ymsar spurningar og flestu kanningar. Um tað er trupult at svara spurningi ígjøgnum telefon, verður í hvørjum einstøkum føri mett, um tú skal hava eina viðtalutíð ella um læknin ringir aftur til tín. Vit stremba eftir at læknin ringir aftur sama dag ella skjótast gjørligt. Tíðindi Telefonin óvirkin 4/12-2013 Tíverri mugu vit aftur í dag kunna um, at høvuðstelefonirnar eru óvirknar. Vinarliga haldi okkum tilgóðar. Til ber ístaðin at ringja tlf 212979. Avloysari fyri Guðrun Zachariasen 2/12-2013 Jóna Hansen, kommunulækni, er sett sum avloysari fyri Guðrun Zachariasen frá 2. desember til 20. desember 2013, báðir dagar íroknaðir. Telefonin óvirkin 11/11-2013 Høvuðstelefonin til viðtaluna er tíverri óvirkin í løtuni. Arbeitt verður við at fáa viðurskiftini í rætt lag. Til ber ístaðin at ringja tlf 212979. Vinarliga haldi okkum tilgóðar. Tuberklar 1/11-2013 Seinastu tíðina hevur nógv verið frammi um fleiri staðfestar tilburðir av tuberklum. Hettar er ein sjúka, ið ikki smittar lætt. Um tú heldur, at tú kann hava verið útsett/ur fyri smittu, er tú vælkomin at seta teg í samband við okkum og vit vegleiða teg víðari. Koppseting fyri beinkrím 2013 Vit eru nú byrjað at koppseta fyri beinkrím. Um tú ynskir at lata teg koppseta, vinarliga set teg í samband við okkum fyri at fáa ein tíð. Læknaviðtalan í Miðlon Hoyvíksvegur 67, 2. hædd 100 Tórshavn Telefoninar svara Mánadag til fríggjadag 8: 00-12: 00 og 13: 00-15: 00 Opið fyri viðtalu eftir avtalu Mánadag til fríggjadag 8: 00 til 16: 00